РЕПУБЛИКА СРБИЈА

НАРОДНА СКУПШТИНА

Одбор за културу и информисање

01 Број: 02-861/15

21. мај 2015. године

Б е о г р а д

НАРОДНА СКУПШТИНА

Одбор за културу и информисање, на 25. седници одржаној 18. маја 2015. године, размотрио је Извештај о спровођењу Закона о слободном приступу информацијама од јавног значаја и Закона о заштити података о личности, за 2014. годину, који је поднео Повереник за информације од јавног значаја и заштиту података о личности, у делу који се односи на спровођење Закона о слободном приступу информацијама од јавног значаја.

Седници Одбора присуствовао је Родољуб Шабић, Повереник за информације од јавног значаја и заштиту података о личности.

На основу члана 238. став 2. Пословника Народне скупштине („Службени гласник РС“, број 20/12 - пречишћен текст) Одбор за културу и информисање подноси

И З В Е Ш Т А Ј

Одбор за културу и информисање, у складу са чланом 238. став 1. Пословника Народне скупштине (Пречишћени текст), размотрио је Извештај о спровођењу Закона о слободном приступу информацијама од јавног значаја и Закона о заштити података о личности, за 2014. годину, који је поднео Повереник за информације од јавног значаја и заштиту података о личности, у делу који се односи на спровођење Закона о слободном приступу информацијама од јавног значаја, који је поднет Народној скупштини на основу члана 36. став 1. Закона о слободном приступу информацијама од јавног значаја („Службени гласник РС“, бр. 120/04, 54/07, 104/09 и 36/10), 30. марта 2015. године и утврдио Предлог закључка који доставља Народној скупштини на разматрање и усвајање.

За известиоца Одбора на седници Народне скупштине одређена је Сања Николић, члан Одбора.

ПРЕДСЕДНИК

Весна Марјановић